Likumprojekts

**Grozījums likumā “Par Latvijas Republikas valdības un Amerikas Savienoto Valstu valdības līgumu par privātās izglītības iestādes “Latvijas Starptautiskā skola” darbības nodrošināšanu”**

Izdarīt likumā “Par Latvijas Republikas valdības un Amerikas Savienoto Valstu valdības līgumu par privātās izglītības iestādes “Latvijas Starptautiskā skola” darbības nodrošināšanu” (Latvijas Republikas Saeimas un Ministru Kabineta Ziņotājs, 2006, 14. nr.) šādu grozījumu:

Papildināt likumu ar 1.1 pantu šādā redakcijā:

“1.1 pants. Ministru kabinets nosaka kārtību, kādā privātajai izglītības iestādei “Latvijas Starptautiskā skola” tiek veikta muitas maksājumu, ieskaitot akcīzes nodokli, dabas resursu nodokli un pievienotās vērtības nodokli, atmaksa par līguma 3.panta 2.punktā noteiktajām precēm.”

Izglītības un zinātnes ministrs

Vizē:

Valsts sekretāre Līga Lejiņa